burgasdotpro/wikipedia huggingface dataset:
First Aid Basics

First Aid Basics je freewarový edukačný software pre Microsoft Windows poskytujúci základné informácie o medicínskej prvej pomoci, ktorý môže byť použitý ako úvod do medickej pomoci a ako príprava na štúdium oficiálnych publikácií.
First Aid Basics pracuje na všetkých 32-bitových verziách Microsoft Windows (teda Windows 95 a ďalších). Beží tiež pod Linuxom s inštalovaným emulátorom Windows.
Hlavné charakteristiky.
Program obsahuje dáta o kardiopulmonárnej resuscitácii (KPR), pomoc pri infarkte, bolestiach, uhryznutiach, bodnutiach hmyzom, fraktúrach, vykĺbeninách, hypertermii, omrzlinách atď. Jedna časť popisuje pomôcky prvej pomoci ako sú obväzy, náplasti, lieky, odporúčaný obsah lekárničky a tiež postupy ich použitia. Špeciálna časť je venovaná prevencii ako sa vyhnúť úrazom a infekciám v každodennom živote i počas prvej pomoci. Video časť obsahuje grafickú prezentáciu KPR. Program tiež obsahuje slovník (glosár) častých termínov a linky na informačné weby.
Jazykové verzie.
Software má 3 jazykové verzie:
Video časť.
Video časť obsahuje animáciu KPR jednou osobou. Obsiahnuté sú inštrukcie pre postup krok za krokom a jednoduché odporúčania časových intervalov. 
Médiá.
Od uvedenia v 9/2004 First Aid Basics je v zozname viac ako 100 softvérových archívov a od niektorých dostal najvyššie hodnotenie 5 hviezdičiek – TopQualityFreware.com, BestVistaDownloads.com, MaxxDownload.com atď. Niektoré časopisy zaradili program na svoje CD/DVD – Freesoft a PC Space (Slovensko), Download.bg (Bulharsko), PC Update (Austrália) a Computer (Česko). 24.7.2005 bol selektovaný ako Download dňa na WordVillage.com .
Socovský potok

Socovský potok je potok v dolnom Turci, v južnej časti okresu Martin. Je to pravostranný prítok Turca, meria a je tokom IV. rádu.
Tečie v Turčianskej kotline, kde pramení v podcelku Mošovská pahorkatina juhovýchodne od obce Socovce, v lokalite Háj, v nadmorskej výške približne Od prameňa tečie najprv severozápadným smerom, potom pokračuje na krátkom úseku severoseverozápadným smerom. Na dolnom toku už zase tečie severozápadným smerom, preteká intravilánom Socoviec a severozápadne od obce sa v nadmorskej výške cca vlieva do Turca. Nepriberá žiadne prítoky.
Sval brucha

Svaly brucha alebo brušné svaly (musculi abdominis) sú skupina svalov zahŕňajúca priečne pruhované svaly brušnej steny. 
V súvislosti s tým, že brušné svaly stratili svoju lokomočnu funkciu, zaniká aj ich pôvodná segmentácia. 
Rozlišujeme tri skupiny svalov:
Funkciou brušných svalov je predovšetkým vytvárať brušný lis. okrem toho tieto svaly podopierajú vnútornosti a pomáhajú pri výdychu. Pri súčasnom sťahu vyvolávajú predklon, pri jednostrannej kontrakcii vyvolávajú úklon na svoju stranu, prípadne rotáciu trupu.
Kláštorský potok

Kláštorský potok môže byť:
Pavel Vladimirovič Bure

Pavel Vladimirovič Bure (* 31. marec 1971, Moskva) je bývalý ruský hokejista, v súčasnosti je generálnym manažérom Ruskej hokejovej reprezentácie. Hrával v ruskej najvyššej lige aj v NHL. Bure bol útočník, jeho pozícia bola pravé krídlo. Pre jeho veľké zrýchlenie mal prezývku „Ruská raketa“. Získal striebornú medailu na zimných olympijských hrách v roku 1998 v Nagane a bronzovú medailu na zimných olympijských hrách v roku 2002 v Salt Lake City. Svoj posledný zápas odohral v roku 2003, neskôr kvôli pretrvávajúcim zraneniam ukončil kariéru.
Pochádza z atletickej rodiny, jeho otec Vladimir bol plavec, ktorý sa zúčastnil troch Olympijských hier a získal dve medaily, jeho mladší brat Valeri je tiež hokejista.
Klubová kariéra.
Bureho draftoval Vancouver Canucks v roku 1989. Svoju prvú sezónu v NHL odohral v roku 1991, v 65 zápasoch strelil 34 gólov a zaznamenal 26 asistencií, dokopy 60 bodov. Impozantná vstupná sezóna znamenala, že Bure získal Calder Memorial Trophy pre najlepšieho nováčika ligy. V každej z nasledujúcich dvoch sezónach dokázal streliť 60 gólov a dvakrát prekonal hranicu 100 bodov. V roku 1994 pomohol Vancouveru Canucks dostať sa do finále Stanley Cupu, kde ale Canucks prehrali s New York Rangers. 
17. januára 1999 ho vymenili na Floridu, kde nastúpil za klub Florida Panthers. Na Floride odohral necelé štyri sezóny, v ktorých dvakrát prekonal hranicu 50 gólov. V rokoch 2000 a 2001 získal Maurice Richard Trophy, keď sa stal najlepším strelcom NHL.
S blížiacim sa koncom sezóny 2001-02 došlo k výmene medzi Floridou Panthers a New York Rangers, ktorej ústrednou postavou bol Bure. Spoločne s právom výberu v druhom kole draftu bol vymenený za obrancov Igora Uljanova a Filipa Nováka a budúce výhody v drafte. V sezóne 2003-04 nehral kvôli zraneniu kolena, aj napriek tomu, že podstúpil dve operácie.
V novembri 2005 pre pretrvávajúce zranenia oznámil ukončenie svojej hráčskej kariéry.
Reprezentačná kariéra.
Bure reprezentoval Sovietsky zväz na nasledujúcich majstrovstvách:
Bure reprezentoval Rusko na nasledujúcich majstrovstvách:
Priamy sval brucha

Priamy sval brucha ( "musculum rectus abdominis") je sval brucha.
Tvorí prednú stenu brušnej dutiny. Začína sa na mečovitom výbežku ("processus xiphoideus") a na chrupkách 5. - 7 rebra. Zostupuje kaudálne a upína sa na os pubis. Mediálne prilieha k bielej čiare ("linea alba"). Jeho snopce sú prerušované šľachovými vložkami - "intersecciones tendineae", ktoré bývajú 3 až 4. Jeho funkciou je ohyb chrbtice pri fixovanej panve a spolupôsobí pri brušnom lise. jeho silná kontrakcia umožňuje zdvihnúť hornú časť trupu pri prechode z polohy ležmo do sedu.
Kláštorský potok (prítok Znievskeho potoka)

Kláštorský potok je krátky potok v dolnom Turci, v južnej časti okresu Martin. Je to pravostranný prítok Znievskeho potoka, meria 1,2 km a je tokom V. rádu.
Prameň.
Pramení na okraji pohoria Žiar, v geomorfologickom podcelku Sokol, na východoseverovýchodnom svahu vrchu Zniev (985,4 m n. m.), v lokalite Podhrad, v nadmorskej výške cca 535 m n. m. 
Opis toku.
Od prameňa tečie viac-menej východným smerom, vstupuje do Turčianskej kotliny, do geomorfologického podcelku Valčianska pahorkatina, vytvára nevýrazný oblúk prehnutý na sever a tečie južným okrajom intravilánu obce Kláštor pod Znievom. Napokon preteká obcou, kde sa východojuhovýchodne od centra obce vlieva v nadmorskej výške približne 485 m n. m. do Znievskeho potoka. Nepriberá žiadne prítoky.
Mark Messier

Mark Messier (* 18. január 1961, Edmonton, Alberta, Kanada) je bývalý kanadský hokejista. V NHL hrával v rokoch 1979 až 2004, postupne za kluby Edmonton Oilers, New York Rangers a Vancouver Canucks. Šesťkrát vyhral Stanley Cup. Dvakrát získal Hart Trophy, v rokoch 1990 a 1992. 12. júna 2004 oficiálne oznámil koniec svojej kariéry.
Wolfsberg (okres)

Wolfsberg je okres v rakúskej spolkovej krajine Korutánsko. Má rozlohu , žije tu 56 611 obyvateľov a jeho sídlom je mesto Wolfsberg.
Vysoká (vrch v Malých Karpatoch)

Vysoká () je druhý najvyšší vrch v pohorí Malé Karpaty. Leží nad obcou Kuchyňa, približne východne od Malaciek.
Poloha.
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží v Bratislavskom kraji, v okrese Malacky a zasahuje na katastrálne územie obce Kuchyňa a Rohožník. Najbližšími sídlami je západne situovaná Kuchyňa, severne ležiaci Rohožník a Sološnica. Vrcholom prechádza značený turistický chodník z obce Kuchyňa.
Opis.
Tak ako viaceré dominanty pohoria, aj Vysoká leží v úzkom hrebeni, tvorenom z vápencov a dolomitov, situovanom v juhozápadno-severovýchodnom smere. Nachádza sa však západnejšie od hlavného hrebeňa, ktorý vedie cez Panské uhliská. Severným smerom je vrch Zámok () a Veľký Peterklín (), východne susedí Horný vrch () a Taricove skaly (), južne dominuje Skalnatá (), Čertov kopec () a Javorina () a západne Prístodolok (). Juhovýchodnú a západnú časť hrebeňa odvodňuje potok Vývrat, severnú časť Rohožnícky potok, oba smerujúce do Rudavy v povodí Moravy. Celý masív je súčasťou rovnomennej prírodnej rezervácie (rozloha 805 300 m²), ktorá tu bola v rámci Chránenej krajinnej oblasti Malé Karpaty vyhlásená v roku 1988 na ochranu jedinečných lesných a skalných spoločenstiev.
Geologické podložie vrchu tvoria druhohorné vápence. Výrazný dvojvrcholový hrebeň Vysokej je charakteristický skalnými stenami a sutinami. Na svahoch Vysokej sa zachovali ľudskou činnosťou minimálne ovplyvnené lesy s prevažným zastúpením bukových, brestových a lipovo-javorových porastov. Počas výstupu možno vidieť strmé zrázy, potoky, lúčky a nádherné skalné steny a v okolí možno nájsť aj pár menších jaskýň a prameňov. Zo živočíšnej ríše tu majú zastúpenie mimo bežných druhov i muflóny. 
Turistika.
Výhľady.
Vysoká patrí do skupiny najnavštevovanejších vrcholov pohoria. Nesúvislý lesný porast vrcholového hrebeňa umožňuje pozorovať okolité vrchy Malých Karpát, no tiež Borskú a časť Podunajskej nížiny. Pri priaznivých podmienkach vidieť aj časť Bielych Karpát, Považského Inovca a Tribča, nezriedka i vrcholky Vtáčnika a predhorie Álp.
Prístup.
Vrcholom vedie značkovaný turistický chodník z obce Kuchyňa do rekreačnej lokality Zochova chata, v blízkosti sa nachádzajú aj mnohé turistické lokality, napríklad rozhľadňa na Veľkej homoli, hrad Červený Kameň či Štúrov chodník. 
Na bicykli sa po značených cyklotrasách nedá dostať až priamo na vrchol Vysokej, no po Štefánikovej cyklomagistrále sa dá dostať veľmi blízko k nemu – približne a 150 výškových metrov pod samotný vrchol, odkiaľ sa dá príp. pokračovať peši po modrej turistickej značke. Na Štefánikovu cyklomagistrálu sa dá napojiť po modrej cyklotrase s asfaltovým povrchom č. 2004, ktorá vedie dolinou potôčika Vývrat k rázcestiu Hubalová (). Tá sa na svojom nižšom konci medzi Rohožníkom a Kuchyňou stretáva s nížinatejšou Malokarpatskou cyklomagistrálou.
Päijät-Häme

Päijät-Häme () je jeden z devätnástich krajov Fínska. Od roku 1997 patrí tento kraj k provincii Južné Fínsko.
Obce.
V roku 2011 bolo územie kraja rozdelené do 11 obcí (fínsky kunta) a jedného okresu (fínsky seutukunta), ktorého územie bolo zhodné s územím provincie. Tučne zvýraznené obce sú mesta.
Feldkirchen (okres)

Feldkirchen je okres v rakúskej spolkovej krajine Korutánsko. Má rozlohu , žije tu 30 376 obyvateľov (2011) a jeho sídlom je mesto Feldkirchen in Kärnten.
GNU Lesser General Public License

GNU Lesser General Public License (GNU LGPL či jednoducho LGPL) je voľnejší variant licencie pre slobodný softvér GNU GPL. Licencia umožňuje spojovanie s neslobodným kódom a tak je vhodnejšia napr. pre knižnice (za predpokladu, že autor ich použitie v neslobodných programoch chce umožniť).
Licenciu napísal v roku 1991 Richard Matthew Stallman s právnymi radami od Ebena Moglena.
Hermagor (okres)

Hermagor je okres v rakúskej spolkovej krajine Korutánsko. Má rozlohu , žije tu 19 019 obyvateľov (2010) a jeho sídlom je mesto Hermagor-Pressegger See.
Völkermarkt (okres)

Völkermarkt je okres v rakúskej spolkovej krajine Korutánsko. Má rozlohu , žije tu 42 734 obyvateľov (2010) a jeho sídlom je mesto Völkermarkt.
Spittal an der Drau (okres)

Spittal an der Drau je okres v rakúskej spolkovej krajine Korutánsko. Má rozlohu , žije tu 79 271 obyvateľov (2010) a jeho sídlom je mesto Spittal an der Drau.
Sankt Veit an der Glan (okres)

Sankt Veit an der Glan je okres v rakúskej spolkovej krajine Korutánsko. Má rozlohu , žije tu 56 798 obyvateľov (2010) a jeho sídlom je mesto St. Veit an der Glan.
Kanta-Häme

Kanta-Häme () je jeden z devätnástich krajov Fínska. Od roku 1997 patrí tento kraj k provincii Južné Fínsko.
Obce.
V roku 2011 bol kraj rozdelený do 3 okresov (finsky seutukunta) a 11 obcí (finsky kunta). Tučne zvýraznené obce sú mestá.
Stromatolit

Stromatolit (z gréckeho "strōma" vrstva, a "lithos" kameň) je hľuzovitá vápnitá alebo dolomitová usadenina bochníkovitého až pologuľového tvaru, niekedy však môže mať aj celkom rovný plochý tvar. Je tvorená povlakmi kalu bohatého na karbonáty, ktorý sa vyzrážal, alebo mechanicky prilipol na povrch porastov siníc, alebo baktérií v plytkých eulitorálnych oblastiach morí. Mnohé stromatolity boli tvorené rodom "Collenia". V skutočnosti nie sú fosíliami, ale biosedimentárnymi textúrami.
Stromatolity sú najčastejšie v prekambrických usadeninách, vtedy pravdepodobne vznikali po celom svete. Mikroorganizmy, ktoré sa podieľali na ich tvorbe patrili medzi prvé fotosyntetizujúce organizmy a mali pravdepodobne veľkú zásluhu na obohacovaní atmosféry kyslíkom. Počas kambria pred 540 mil. rokov ich počet prudko klesal, no možno ich nájsť aj v staroprvohorných, prípadne triasových horninách. Najstaršie stromatolity sú známe z formácie Warrawoona v západnej Austrálii a prípadne zo súboru Bulawayo zo Zimbabwe.
V súčasnosti sú niekedy nesprávne radené medzi tzv. „živé fosílie“. Vyskytujú sa veľmi zriedkavo v extrémnych podmienkach. Najznámejší je ich výskyt v niektorých západoaustrálskych morských zátokách rezervácie Shark Bay s vysokou salinitou znemožňujúcou život organizmov, ktoré by ich mohli spásať. Boli nájdené aj Lagoa Salgada, v juhovýchodnej Brazílii a sladkých vodách Cuatro Ciénegas, v Mexickej púšti.
Plaza

Plaza (IPA /'plaθa/ alebo /'plasa/) je španielske slovo, ktoré znamená: námestie; trh; cvičisko; skladisko; park; voľné priestranstvo; obchodné mesto; aréna; miesto; dno pece . 
Najčastejšie plaza označuje námestie. Napríklad v celej španielskej Amerike „plaza mayor“, t.j. hlavné námestie, každého administratívneho centra pozostáva z troch blízkych inštitúcií: katedrály, administratívneho centra ("cabildo") a "audiencia", teda súd.
Uusimaa

Uusimaa () je jeden z devätnástich krajov Fínska. Od roku 1997 patrí tento kraj k provincii Južné Fínsko. 1. januára 2010 bol do kraja Uusimaa včlenený kraj Itä-Uusimaa "(Východná Uusimaa)".
Obce.
Uusimma bola v roku 2013 rozdelená do 4 okresov () a 26 obcí (). Tučne zvýraznené obce sú mesta.
Itä-Uusimaa

Itä-Uusimaa (doslova "Východná Uusimaa"; ) bol medzi rokmi 1997 a 2010 jeden z dvadsiatich krajov Fínska. Od roku 1997 patril tento kraj k provincii Južné Fínsko. Od 1. januára 2011 je územie Itä-Uusimaa začlenené do kraja Uusimaa.
Obce.
Itä-Uusimaa mala desať obcí, z ktorých boli dva mestá (4, 7). Počet obyvateľov je uvedený k 31. augustu 2006.
Kymenlaakso

Kymenlaakso () je jeden z devätnástich krajov Fínska. Od roku 1997 patrí tento kraj k provincii Južné Fínsko.
Obce.
V roku 2011 bol kraj rozdelený do 2 okresov (fínsky seutukunta) a 7 obcí (fínsky kunta). Tučne zvýraznené obce sú mesta.
Etelä-Pohjanmaa

Etelä-Pohjanmaa (doslova "Južná Pohjanmaa"; ) je jeden z devätnástich krajov Fínska. Od roku 1997 patrí tento kraj k provincii Západné Fínsko.
Obce.
V roku 2013 sa kraj skladal z 18 obcí (fínsky kunta). Obce boli zoskupené do 4 okresov (tzv. seutukunta). 8 obcí malo status mesta (napísané tučným písmom).
Magdaléna z Valois

Magdaléna Valois, (* 10. august 1520, Saint-Germain-en-Laye, Francúzsko – † 7. júl 1537, Edinburgh, Škótsko) bola škótska kráľovná ako prvá manželka Jakuba V.
Životopis.
Narodila sa ako piate dieťa (a tretia dcéra) Františka I. a Klaudie Francúzskej. Keď mala šestnásť rokov, vydala sa za škótskeho kráľa Jakuba V. Svadba sa konala 1. januára 1537 v katedrále Notre-Dame v Paríži, no otec nechcel svoju dcéru, ktorá trpela na tuberkulózu, pustiť do nehostinného a drsného Škótska. Napokon však vypravil novú kráľovnú na cestu, a Magdaléna pristála na škótskom pobreží v máji roku 1537. Jej podlomené zdravie však nevydržalo drsné podnebie a o dva mesiace neskôr, 7. júla 1537, zomrela. Pochovaná je v Holyroodskom opátstve v Edinburghu.
Alias (seriál)

Alias je americký špionážny seriál, ktorého dej sa točí okolo Rambaldiho artefaktov. Vytvoril ho producent J. J. Abrams. Obsahuje spolu 105 častí rozdelených do 5 sérií.
Alias

Alias (lat. inokedy, druhý raz; inak ) môže byť:
On Your Mark

On Your Mark je japonský krátkometrážny animovaný film (anime) z roku 1995, ktorý režíroval Hajao Mijazaki v produkcii štúdia Ghibli. Je to šesť a pol minutový hudobný klip (AMV) ku rovnomennej piesni japonského dua Chage &amp; Aska. Klip je celý animovaný a neobsahuje žiadné dialógy. Sci-fi príbeh rozpráva o záchrane tajomného anjela dvoma policajtami.
Vonkajší šikmý sval brucha

Vonkajší šikmý sval brucha () je rozsiahly plochý sval brucha: zaberá laterálnu a ventrálnu stranu brušnej dutiny. Odstupuje od vonkajšej plochy posledných 8 rebier. Odtiaľ postupujú svalové vlákna šikmo cez brucho. Horná a stredná časť vláken sa upína do širokej aponeurózy, ktorá pokrýva prednú brušnú stenu, dolná časť sa upína do labium externum cristae a aponeurózou do slabinového väzu (ligamentum inguinale). Slabinový väz (ligamentum inguinale) je šľachovitý pruh napnutý medzi predným horným bedrovým tŕňom (spina iliaca anterior superior) a lonovým hrbčekom (tuberculum pubicum).
Tento väz ohraničuje rozsiahlu štrbinu "hiatus subinguinalis", ktorou prechádzajú z dutiny brušnej svaly, cievy a nervy na stehno.
Kyberpriestor

Kyberpriestor ( [sajbrspejs]) je metafora, pre označenie virtuálneho sveta vytváraného modernými technológiami (počítačmi, telekomunikačnými sieťami a pod.) paralelne ku svetu „reálnemu“. Je to skôr poetické pomenovanie, ktoré sa vyskytuje napr. v sci-fi literatúre, prenikol však i do hovorového slovníka ľudí pracujúcich intenzívne s počítačmi a internetom a postupne sa šíri i do všeobecného povedomia.
Gibsonov kyberpriestor.
Termín „cyberspace“ prvýkrát použil spisovateľ William Ford Gibson v roku 1984 vo svojej knihe "Neuromancer", kde ho definoval takto:
Ide o počítačový trojrozmerný svet analogický s internetom, v ktorom sa užívatelia pohybujú pomocou virtuálnej reality. Popularita a úspech Gibsonovho románu prispeli, v priebehu roka 1990, k opisu World Wide Webu.
Všeobecný pojem kyberpriestoru.
Kyberpriestor je v súčasnosti používaný v zmysle inverzie k reálnemu svetu (tzv. realspace). Hovorí sa o ňom ako o mieste, kde sa vyskytujú ľudia bez fyzických tiel. Klasický príklad znie:
Ďalšie uplatnenie tento termín našiel o niečo neskôr, v dobe rozšírenia počítačových sietí. Hackeri, počítačoví a sieťoví experti tento termín používali rovnako pre počítačové siete, napr internet.
Identita v kyberpriestore.
Každá návšteva internetu zanecháva v mozgu stopy, ovplyvňuje naše konanie a v konečnom dôsledku aj našu osobnosť. U používateľov internetu dochádza k väčším rozdielom medzi skutočným „Ja” a „aktuálnym Ja”- to obsahuje len tú časť našej osobnosti, ktorú prejavujeme navonok. Návštevníci chatovacích miestností a online diskusií čoraz viac potláčajú svoje skutočné „Ja”. Identita človeka je prežívaním totožnosti seba samého, stotožnenie sa so životnými rolami a prežívaním príslušnosti k väčším či menším spoločenským skupinám. V reálnom živote je telo pevne zviazané s identitou. Vo virtuálnom svete sa toto prepojenie stráca. 
Virtuálny svet, ponúka osobnosti, aby menila štýl, identitu prostredníctvom zmeny veku, pohlavia, minulosti či vzhľadu. Virtuálna realita dáva používateľom dvojsečnú zbraň. Prostredníctvom sociálnych sietí dokážu ľudia zmeniť svoj vrodený status, (pohlavie, rod, rasa) ktorý v reálnom svete nedokážu ani ovplyvniť, ani zmeniť. Táto možnosť však prináša nemalé problémy osobnosti a poruchy sebavnímania.
Pozitíva kyberpriestoru.
V kyberpriestore majú autori možnosť doručiť kópie svojho diela okamžite a so zanedbateľnými nákladmi hocikam vo svete.
Negatíva kyberpriestoru.
Kyberšikana: Platí to pri klasickom rozlišovaní fyzickej a psychickej agresie, ale tiež kyberšikany od iných, bežných foriem tyranizovania uvádza, že mnoho obetí kyberšikany bolo súčasne obeťami tradičnej šikany a rovnako tak mnohí kyberagresori boli agresormi aj mimo kyberpriestor.
Vnútorný šikmý sval brucha

Vnútorný šikmý sval brucha ( "musculus obliquus internus abdominis") je sval brucha, ktorý leží pod vonkajším šikmým svalom, ale smer jeho vláken vytvára s priebehom vonkajšieho svalu približne pravý uhol. Začína sa na slabinovom väze (ligamentum inguianale), hrebeni panvovej kosti (crista iliaca) a hlbokej fascii lumbálnej krajiny. Vlákna sa rozbiehajú kraniálne a ventrálne a upínajú sa na chrupky 10 až 12 rebra, aponeurózou do bielej čiary (linea alba) aj na sponu lonových kostí.
Medvednica

Medvednica je malé pohorie v stredom Chorvátsku, severne od hlavného mesta Záhreb.
Pohorie zasahuje i priamo do centra hlavného mesta (štvrť Kaptol), je západo-východného tvaru, dlhé asi 30 km. Najvyššou horou tu je vrch Sljeme (), kde sú umiestené rôzne vysielače; na vrchol hory sa je možné dostať pomocou lanovkovej dráhy priamo zo Záhrebu. Medvednica je medzi obyvateľmi hlavného mesta veľmi obľúbená, hlavne vďaka svojej blízkosti. Na celom jej území bol zriadený prírodný park.
Priečny sval brucha

Priečny sval brucha ( "musculus transversus abdominis") je najvnútornejší sval brucha vo vrstve, ktorá tvorí brušnú stenu. Odstupuje od hrudníkovodriekovej fascie (fascia thoracolumbalis), hrebeňa panvovej kosti (crista iliaca) a slabinového väzu (ligamentum inguinale). Prebieha ventromediálne a upína sa aponeurózou do bielej čiary (linea alba) a na sponu lonovej kosti (symphysis ossis pubis).
Žemľovka

Žemľovka je sladký nákyp, ktorý sa pripravuje z jabĺk a bieleho pečiva namočeného do osladeného mlieka, prípadne vajec.
Namiesto najčastejšie používaných jabĺk je možné použiť tiež hrušky. Ide o pokrm, ktorý je tradičnou súčasťou slovenskej a českej kuchyne a často je podávaná v školských jedálňach alebo jedálňach závodného stravovania. Jedlo je známe aj v Rakúsku pod názvom "Scheiterhaufen". Menej rozšírená je verzia s tvarohom namiesto jabĺk.
Príprava.
Biele pečivo nakrájame a namočíme do mlieka, do ktorého sa pridá cukor, vanilkový cukor a prípadne vajíčka. Do maslom vymazaného pekáča sa potom kladie striedavo vrstva pečiva namočeného v mlieku a vrstva nastrúhaných alebo nakrájaných jabĺk, pričom posledná vrstva je tvorená v mlieku máčaným pečivom. Ovocie sa posype cukrom, vanilkovým cukrom, mletou škoricou, prípadne hrozienkami. Pečie sa, pokiaľ sa nevytvorí zlatistá kôrka. Žemľovka sa podáva teplá, ale je možné ju jesť tiež studenú.
Radostín (okres Havlíčkův Brod)

Radostín je česká obec, ktorá sa nachádza v okrese Havlíčkův Brod, kraj Vysočina. Ku dňu 3. 7. 2006 tu žilo 159 obyvateľov.
História.
Prvá písomná zmienka o obci je z roku 1591.
Donji Vakuf

Donji Vakuf je mesto v Bosne a Hercegovine, ležiace na rieke Vrbas. Spolu s okresom (občinou) má 24 544 obyvateľov, drvivá väčšina z nich sú Bosniaci. Miesto je prvýkrát zapísané Benedikom Kupresicom v roku 1530 pod názvom "Donji Novi". V roku 1574 tu bola otvorená prvá mešita. Pred vojnou v 90. rokoch 20. storočia tu žilo 55 % Bosniakov, 38 % Srbov a 2 % Chorvátov. Po uzavretí mieru sa mesto stalo súčasťou Bosny a Hercegoviny, väčšina srbských obyvateľov mesta tak odišla.
Bítovany

Bítovany sú obec v Česku v okrese Chrudim v Pardubickom kraji. Ležia spolu s miestnou časťou Bítovánky na úpätí Českomoravskej vrchoviny v miestach kde končí Polabská nížina, juhovýchodne od mesta Chrudim. V roku 2012 tu žilo 413 obyvateľov.
Prvá písomná zmienka o obci pochádza z roku 1347.
Robur Dobyvateľ

Robur Dobyvateľ (1886, ) je dobrodružný vedeckofantastický román francúzskeho spisovateľa Julesa Verna z jeho cyklu "Podivuhodné cesty" (Les Voyages extraordinaires). Po česky kniha vyšla tiež pod názvom "Vzducholodí kolem světa". Roku 1904 napísal Jules Verne pokračovanie Roburových príbehov pod názvom "Pán sveta" (Maître du monde).
Tema Municipal District

Tema Municipal District je dištrikt Ghany v oblasti Väčšia Akra. Hlavným mestom je mesto Tema. Je to pobrežné mesto nachádzajúce sa 25 kilometrov od hlavného mesta Ghany, Akry. Leží priamo na Greenwichskom poludníku. Mesto i celý dištrikt je ohraničený Guinejským zálivom. Rozloha distriktu je 565 km².
Windsor (Berkshire)

Windsor je malebné mestečko ležiace približne západne od hlavného mesta Spojeného kráľovstva – Londýna. Stredom mesta preteká rieka Temža.
Hneď vedľa tohoto mestečka je ďalšie známe mestečko – Eton, v ktorom je slávna chlapčenská stredná škola Eton College.
Vo Windsore sa nachádza Windsorský hrad, sídlo anglickej kráľovskej rodiny.
Bachmač (okres Písek)

Prírodná pamiatka Bachmač, ev. č. 955, sa nachádza v lokalite Jickovice v okrese Písek. Správa AOPK České Budějovice.
Dôvodom ochrany je slatinná lúka.
Vílanec

Vílanec je obec v Česku v okrese Jihlava, kraj Vysočina. Ku dňu 3. 7. 2006 tu žilo 302 obyvateľov.
Časti obce
Dejiny.
Prvá písomná zmienka o obci je z roku 1327.
Tenuto

Tenuto je štýl hudobného prednesu, v ktorom sú tóny hrané v celej svojej dĺžke (na rozdiel od štýlu prednesu staccato), ale pritom zreteľné oddeľovanie (na rozdiel od štýlu prednesu legato). Ide o bežný „neutrálny“ štýl hry, ktorý obvykle nie je v notovom zázname nijako vyznačovaný. Pokiaľ je treba zvýrazniť rozdiel medzi staccatovým a tenutovým tónom, značí sa tenuto vodorovnou čiarkou nad alebo pod notu.
Ukážka zápisu hry tenuto:
Bachmač

Bachmač (; ) je mesto a dôležitý železničný uzol na severe Ukrajiny v Černihivskej oblasti, stredisko Bachmačského rajónu; po prvýkrát spomínané roku 1147, status mesta získalo až v roku 1938; má 23 379 obyvateľov (2005).
Mesto sa preslávilo bitkou pri Bachmači, v ktorej sa účastnili česko-slovenské légie v marci 1918.
Zdeněk Janík

Zdeněk Janík (* 7. október 1923, Brno† 3. apríl 2022, Praha) bol český básnik. Pôvodným povolaním bol pedagóg a redaktor, pracoval ako korektor. Bol člen Obce spisovateľov, PEN klubu a Syndikátu novinárov.
Jeho krédom bol verš z básne Klavír: „Pochopit znamená uvěřit včas.“
Sanktusník

Sanktusník je malá a štíhla vežička nad presbytériom kostola na hrebeni strechy hlavnej kostolnej lode so zvonom, na ňom sa zvoní pri speve "Sanctus" a pri pozdvihovaní. Vyskytuje sa od 13. storočia, dnes sa však už používa len zriedka a na novších kostoloch nebýva. Konštrukčne môže byť súčasťou krovu alebo ako murovaná konštrukcia.
Bandérium (zástava)

Bandérium je štvorcová zástava väčšieho vojenského zoskupenia na čele s kráľom, kniežaťom. Zvyčajne dosahoval značné rozmery a typické preňho bolo na výšku pretiahnutý tvar. Práve veľkosť ho odlišuje od menšej kornety.
Adolf Hrstka

MUDr. Adolf Hrstka (* 7. marec 1864, Klešice – † 19. máj 1931, Moravská Ostrava) bol český lekár a vlastivedný pracovník.
Radostín

Radostín môže byť:
Alikoirah (Alif Dál)

Alikoirah je neobývaný ostrov na atole Alif Dál na Maldivách.
Angaagaa

Angaagaa je neobývaný ostrov na atole Alif Dál na Maldivách.
Šavijani

 
Šavijani () je administratívny atol na severe Maldív. Má 51 ostrovov z toho 16 obývaných. Hlavné mesto atolu je Funadú. Počet obyvateľov je 14 902 (16. január 2003). Hlavou atolu je Ahmed Qasim. Nachádza sa na severnej časti prírodného atolu Miladunmadulu.
Geografia.
Atol sa nachádza medzi atolmi Há Dálu a Núnu, na Maldivách. Je 37 míľ dlhý, je to tretí atol zo severu a pripomína písmeno 'C' čo je aj jeho kód.
Ekonomika.
Hlavnou zložkou ekonomiky atolu je rybolov a agronómia. Rybolov je praktizovaný celý rok, či už klasický na prút, alebo pomocou sietí, či chytanie rýb v skalách praktizovaný na viacerých ostrovoch na atole. Atol je tiež známy majstrovským tkaním rohoží a výrobou povrazov.
Niektoré ostrovy slúžia na turistiku.
Administrácia.
Atol má zodpovedné oficiálne verejné služby, výskum a ekonomiku. Atol Šavijani bol založený v roku 1958. Riadený spočiatku z Laimagu, neskôr z terajšieho hlavného mesta Funadú v januári 1968.
Neobývané ostrovy.
Kakáerijadú, Fusifaru, Néo (??Nejo), Fédú, Madidú, Kuredú, Ribudú, Nalandú, Migúdú, Hirumbadú, Farukolu, Donvelihurá, Kanbálifaru, Erijadú, Ekasdú, Vangaru, Kudalhaimandú, Dolijadú, Dolijadú Kudarah, Dekinanfaru, Gallaidú, Gallaidú Kudafaru, Kíkímini, Bolissafaru, Diguvelidú, Matikomandú, Mulíhurá, Kudafaru, Boduhurá, Náláhurá, Hurasfaru, Náinfaru, Kunburudú, Kosinbi
Funadú (Šavijani)

Funadú () je jeden z obývaných ostrovov na atole Šavijani na Maldivách. Je hlavným mestom atolu. Počet obyvateľov je 1 744 (jún 2006), dĺžka ostrova , šírka . Vzdialenosť od hlavného mesta Male je 218,39 km.
Fédú (Šavijani)

Fédú () je jedným z obývaných ostrovov na atole Šavijani na Maldivách. Počet obyvateľov je 1 092 (jún 2006), dĺžka ostrova 1 170 m, šírka 900 m. Vzdialenosť od hlavného mesta Male je 245,9 km.
Sval hrudníka

musculum thoracis
Do tejto skupiny patria:
Svaly tejto skupiny odstupujú od rebier, mostíka a upínajú sa na pletenec hornej končatiny, príp. na humerus.
1. musculus pectoralis major
2. musculus pectoralis minor
3. musculus serratus anterior
Ich najhlbšiu vrstvu tvorí musculus transversus thoracis, ktorý je na vnútornej starne hrudníka a ďalšie dve vrstvy tvoria:
Intrekostálne svaly vypĺňajú priestor medzi rebrami a vykazujú segmentáciu. Týchto svalov je spolu 44, z čoho 22 vonkajších svalov prebieha diagonálne od dolného okraja horného rebra ku kraniálnemu okraju nižšieho rebra. Priťahujú priľahlé rebrá k sebe, tak ich dvíhajú a zväčšujú objem hrudníka pri vdychu. Vlákna vnútorných svalov majú tiež diagonálny smer, ale opačný ako vlákna musculum intercostales externi. Keď je posledný pár rebier fixovaný kontrakciou musculus quadratus lumborum, potom musculum intercostales interni ťahajú rebrá nadol a spôsobujú výdych.
Veľký prsný sval

Veľký prsný sval (lat. "musculus pectoralis major") je sval, ktorý pokrýva hornú prednú časť hrudníka. Začína sa na kľúčnej kosti, mostíku a chrupkách prvých 6 rebier. Z tohto širokého začiatku sa vlákna zbiehajú a upínajú sa krátkou širokou šľachou na hranu veľkého hrbčeka ramennej kosti (crista tuberculi majoris humeri). Sval spôsobuje pripaženie, predpaženie a pronáciu. Keď sú končatiny fixované pred telom, rozširuje hrudník a je pomocným dýchacím svalom pri vdychu.
Malý prsný sval

Malý prsný sval ( "musculus pectoralis minor") je sval, ktorý sa začína na 3 - 5 rebre a upína sa na zobák ( "processus coracoideus"). Ťahá lopatku dopredu a nadol, pri fixovanej lopatke pomáha pri vdychu.
Predný pílovitý sval

Predný pílovitý sval ( "musculus serratus anterior") je sval pod veľkým prsným svalom a malým prsným svalom. Odstupuje od prvých rebier a upína sa na prístredný okraj lopatky ("margo medialis scapulae"). Jeho kontrakcia otáča lopatku tak, že pomáha upažiť, predpažiť a vzpažiť.
Hrádky (potok)

Hrádky sú potok v hornom Turci, vo východnej časti okresu Turčianske Teplice. Je to ľavostranný prítok Rakše, meria 2,6 km a je tokom VI. rádu.
Prameň.
Pramení vo Veľkej Fatre, v podcelku Bralná Fatra, na severoseverozápadnom svahu Havranej skaly v nadmorskej výške približne 615 m n. m. 
Opis toku.
Od prameňa tečie najprv na krátkom úseku na severozápad, pričom vytvára oblúk prehnutý na sever a potom tečie západojuhozápadným smerom úpätím Suchých vrchov na pravom brehu. Následne sa stáča najprv severozápadným smerom, na dolnom toku potom západným smerom a na okraji Turčianskej kotliny sa východne od obce Rakša vlieva v nadmorskej výške cca 526 m n. m. do Rakše. Preteká územím Národného parku Veľká Fatra a nepriberá žiadne prítoky.
Laclavský potok

Laclavský potok je potok v hornom Turci, v severozápadnej časti okresu Turčianske Teplice. Je to ľavostranný prítok Turca, má dĺžku 3,3 km a je tokom IV. rádu.
Prameň.
Pramení v pohorí Žiar, v podcelku Sokol, na juhozápadnom svahu Bukovca (620 m n. m.) v nadmorskej výške približne 525 m n. m. 
Opis toku.
Od prameňa tečie juhovýchodným smerom do osady Trhanová, kde vstupuje do Turčianskej kotliny, na krátkom úseku tečie východojuhovýchodným smerom, podteká cestu II. triedy č. 519 a zľava priberá krátky prítok vznikajúci pod kótou 540,4 m. Následne sa stáča prechodne na juhovýchod, ďalej na východojuhovýchod a východ. Napokon sa stáča severovýchodným smerom, podteká cestu III. triedy z Abramovej do Ivančinej, preteká okrajom intravilánu osady Laclavá a v jej blízkosti ústi v nadmorskej výške cca 444,5 m n. m. do Turca.
Spánková kosť

Spánková kosť () je párová kosť zložitej stavby. Tvorí časť bočnej steny a spodiny lebky a obsahuje polohovosluchový ústroj ("organum vestibulocochleare"). Skladá sa z 3 častí, ktoré osifikujú samostatne a zrastajú do jednej kosti počas prvého roku života. Stopy po miestach zrastu zostávajú po celý život v podobe švov a štrbín.
Spánkovú kosť tvoria:
Jednotlivé časti spánkovej kosti sa líšia spôsobom osifikácie a zrastajú až po narodení, preto sa označujú termínom "kosti".
Spánková šupina

Spánková šupina alebo šupinová časť spánkovej kosti () je časť spánkovej kosti.
Tvorí ju zvislo postavená plochá kosť, ktorej šikmo zrezaný okraj sa smerom nahor šupinovito prikladá na okraj temennej kosti a smerom dopredu na veľké krídlo klinovej kosti; vzniknuté spojenie sa nazýva šupinový šev () spoluvytvára lebečnú klenbu. Ďalej sa táto kosť spája so skalnou kosťou v šve ("sutura petrosquamosa"), ktorý v detstve osifikuje a mení sa na ryhu ("fissura petrosquamosa").
Zo šupiny smerom dopredu vybieha jarmový výbežok ("processus zygomaticus"), ktorý vytvára spolu s jarmovou kosťou jarmový oblúk ("arcus zygomaticus"). 
V dolnej časti šupiny pod odstupom jarmového výbežku sa nachádza sánková jama ("fossa mandibularis") – kĺbová jamka pre spojenie so sánkou. Pred ňou je kĺbový hrbček ("tuberculum articulare"), ktorý je súčasťou spánkovosánkového kĺbu ("articulatio temporomandibularis").
Na vnútornej ploche šupiny sú odtlačky mozgových závitov ("impressiones gyrorum") a nekonštantný odtlačok strednej plenovej tepny ("arteria meningea media").
Čelová kosť

Čelová kosť alebo os frontale je to nepárová kosť. Pôvodne sa zakladá ako párová kosť, ale krátko po narodení obidve časti zrastajú do jednej kosti. Individuálne rôzne dlho trvá uzatvorenie čelového šva (sutura frontalis) medzi obidvoma polovičkami šupiny čelovej kosti. Výnimočne nachádzame sutura frontalis persistens (metopizmus) aj u dospelých jedincov. Čelovú kosť tvoria:
Temenná kosť

Temenná kosť () je párová kosť, ktorá tvorí strednú časť klenby lebky. Z fylogenetického hľadiska je najviac vyvinutá u človeka.
Charakteristika.
Temenná kosť je plochá, párová kosť nepravidelne štvorcovitého tvaru, ohraničená piatimi švami. V sutura coronalis (vencový šev) sa spája s čelovou kosťou, sutura sagittalis (šípový šev) spája vzájomne obidve temenné kosti, v sutura lambdoidea (lambdovitý šev) sa spája so záhlavnou kosťou. Sutura sphenoparietalis (klinovotemenný šev) ju spája v malom úseku s veľkým krídlom klinovej kosti a sutura squamosa (šupinový šev) so šupinou spánkovej kosti. V mieste stretnutia šípového a vencovitého švu je antropometrický orientačný bod bregma. Novorodenec tu má neskostnatené väzivo, tzv. predný lupienok (predná fontanela, ). U zdravého dieťaťa do 2 rokov mizne prerastením okolitých kostí. Výnimočne môže samostatne osifikovať a vytvoriť os bregmaticum, v stredoveku nazývanú os antiepilepticum.
Podnebná kosť

Podnebná kosť (lat. "os palatinum") je párová kosť, ktorá dopĺňa čeľusť vzadu a spolu tvoria tvrdé podnebie (lat. "palatum osseum" alebo "palatum durum"). Tvoria ju dve tenké kostené doštičky spojené v pravom uhle. Horizontálna (podnebná) doštička vybieha smerom dozadu do tŕňa a spolu s párovou kosťou tvoria zadný nosový tŕň (lat. "spina nasalis posterior").
Medzinárodné letisko Glasgow

Letisko Glasgow (škótsky: "Glesga Airport"; ; ; IATA: GLA, ICAO: EGPF) je medzinárodné civilné letisko, ktoré sa nachádza 13 km západne od mesta Glasgow. Je jedným z dvoch veľkých letísk v tejto oblasti, druhým je Prestwick Airport.
Dňa 30. júna 2007 sa tu stal teroristický útok, automobil Jeep Cherokee narazil do hlavnej budovy.
Notre Dame

Notre Dame môže byť:
Apeldoorn

Apeldoorn je mesto v Holandsku, v provincií Gelderland. Mesto sa nachádza približne 60 míľ východne od Amsterdamu, v centrálnej časti Holandska. Počet obyvateľov je 155 393. Prvé zmienky pochádzajú z 8. storočia. Mesto sa stalo vidieckym sídlom oranžsko-nasavského rodu. V 80. rokoch 17. storočia nechal Viliam III. Oranžský vybudovať v severnej časti mesta palác, v dnešnej dobe nazývaný Het Loo.
Vaalserberg

Vaalserberg je vrch v Holandsku, ktorý je s nadmorskou výškou najvyšším bod Holandska (nie však celého Holandského kráľovstva). Nachádza sa v provincii Limburg na juhovýchode Holandska. Je to miesto, kde sa stretávajú hranice troch štátov - Holandska, Belgicka a Nemecka.
Absolútne najvyšší bod celého Holandského kráľovstva je Scenery, neaktívny stratovulkán na ostrove Saba v Karibiku.
Drajna (obec)

Drajna je obec v Rumunsku v župe Prahova. V roku 2007 tu žilo 5595 obyvateľov, starostom bol Mihai Gavrilă.
Tvorí ju 11 dedín: Cătunu, Ciocrac, Drajna de Jos, Drajna de Sus, Făget, Ogretin, Piatra, Piţigoi, Plai, Podurile a Poiana Mierlei.
Quebrachos (department)

Department Quebrachos leží na juhu provincie Santiago del Estero na severozápade Argentíny a je jeden z 27 departmentov provincie.
Na severe hraničí s departmentmi Salavina a Atamisqui, na východe s departmentom Mitre, na juhu s provinciou Córdoba a na západe s departmentom Ojo de Agua.
Garage

Garage môže byť:
Slovenský futbalový majster

Slovenský futbalový majster je ocenenie pre víťaza najvyššej slovenskej ligy udeľované od zániku Česko-Slovenska v roku 1993.
UK garage

UK garage (tiež známy ako UKG alebo jednoducho garage) je žáner elektronickej tanečnej hudby, ktorý má pôvod v Spojenom kráľovstve v začiatkoch 90. rokov. UK garage je nasledovník housu, ktorý má pôvod v Chicagu a New Yorku. Žáner je obyčajne charakteristický synkopovaným 4/4 perkusívnym rytmom so "shufflingovými" hi-hat činelmi a kopákmi s preskakovanými beatmi. UK garage bolo široko včlenené do rozličných hudobných žánrov ako bassline, grime, UK funky a dubstep.
Río Hondo (department)

Department Río Hondo leží na západe provincie Santiago del Estero na severozápade Argentíny a je jeden z 27 departmentov provincie.
Na severe hraničí s departmentom Jiménez, na východe s departmentom Banda, na juhu s departmentmi Hlavné mesto a Guasayán a na západe s provinciou Tucumán.
Voľba prezidenta Slovenskej republiky v roku 2004

Voľba prezidenta Slovenskej republiky v roku 2004 sa uskutočnila 3. apríla (prvé kolo) a 17. apríla (druhé kolo). Boli to v poradí druhé priame prezidentské voľby. Prvé kolo volieb sa konalo v jeden deň s referendom o predčasných parlamentných voľbách.
Do druhého kola postúpili z prvého a druhého miesta Vladimír Mečiar a Ivan Gašparovič. V druhom kole zvíťazil s počtom hlasov 1 079 592 (59,91 %) Ivan Gašparovič a stal sa v poradí tretím prezidentom Slovenskej republiky.
Výsledky.
Prvé kolo.
Na prvom kole volieb prezidenta dňa 3. apríla 2004 sa zúčastnilo 2 015 889 (47,94 %) voličov.
Druhé kolo.
Na druhom kole volieb prezidenta dňa 17. apríla 2004 sa zúčastnilo 1 828 307 (43,50 %) voličov.
Budiš (rozlišovacia stránka)

Budiš môže byť:
Budiš (potok)

Budiš je potok v hornom Turci, v západnej časti okresu Turčianske Teplice. Je to pravostranný prítok Jasenice, meria 3,1 km a je tokom V. rádu.
Pramení v pohorí Žiar, v podcelku Vyšehrad, na severovýchodnom svahu Košariska (685,3 m n. m.) v nadmorskej výške približne 570 m n. m. Od prameňa tečie najprv juhovýchodným smerom, vstupuje do Turčianskej kotliny, do podcelku Diviacka pahorkatina, kde zľava priberá Jantošeje jarok (0,5 km) a na krátkom úseku tečie smerom na východoseverovýchod. Následne pokračuje smerom na sever, pričom sa esovito stáča, podteká cestu III. triedy spájajúcu Dubové a Budiš, pričom preteká okrajom Budiša. Severovýchodne od stredu spomenutej obce sa v nadmorskej výške cca 469 m n. m. vlieva do Jasenice.
Protiprávne konanie

Protiprávne konanie alebo delikt je prejav vôle, ktorým subjekt porušuje príkazy alebo zákazy (právnu povinnosť) ustanovené právnou normou alebo vyplývajúce zo záväzku, a s ktorým sa spájajú právne následky (napr. uloženie trestu, náhrada škody, zánik práva, atď.).
Predpokladom protiprávneho konania sú spôsobilosť na protiprávne konanie, tzv. deliktuálna spôsobilosť a zavinenie.
Protiprávne konanie sa delí na:
Deliktuálna spôsobilosť

Deliktuálna spôsobilosť znamená spôsobilosť osobne sa zodpovedať za vlastné zavinené protiprávne konanie. Zakladá sa ním právna zodpovednosť spojená s povinnosťou niesť právne následky. Na Slovensku sa nadobúda dovŕšením 14. roku.
Sokol (prítok Polerieky)

Sokol je potok v hornom Turci, v severozápadnej časti okresu Turčianske Teplice. Je to ľavostranný prítok Polerieky, meria 1,7 km a je tokom V. rádu.
Prameň.
Pramení v pohorí Žiar, v podcelku Sokol, na juhozápadnom svahu Sokola (1 011,0 m n. m.) v nadmorskej výške približne 830 m n. m. 
Opis toku.
Od prameňa tečie na krátkom úseku sprvu na juhojuhovýchod, potom sa stáča na juhovýchod a preteká Sokol dolinou. Na západnom úpätí vrchu Žiar (756,8 m n. m.), v dolnej časti doliny, mení smer toku opäť na juhojuhovýchod a západne od osady Polerieka sa v nadmorskej výške cca 541 m n. m. vlieva do potoka Polerieka. Nepriberá žiadne prítoky.
Ján IV. Turzo

Ján IV. Turzo (* 16. apríl 1466, pravdepodobne Krakov – † 2. august 1520, Nysa, Opolské vojvodstvo) bol katolícky duchovný, vroclavský knieža-biskup. V literatúre je niekedy spomínaný aj ako Ján V. Turzo, keďže bol piatym vroclavským kniežaťom-biskupom s menom Ján.
Narodil sa pravdepodobne v Krakove, ako syn Jána III. Turza a jeho prvej manželky Uršuly Bémovej († pred rokom 1483), dcéry Jána Béma z Krakova.
V rokoch 15061520 bol vroclavským kniežaťom-biskupom. Na biskupa bol vysvätený 22. marca 1506 za asistencie jeho mladšieho brata, olomouckého biskupa Stanislava Turza a bratranca, biskupa Žigmunda Turza. Bol mecénom umelcov a vo významnej miere sa zaslúžil o počiatky humanizmu v Sliezsku. Pochovaný bol vo vroclavskej katedrále.
Stanislav I. Turzo

Gróf Stanislav I. Turzo de Bethlenfalva (Thurzo), v starých textoch niekedy uvádzaný ako Stanislav Tuří (* 1470, Krakov – † 17. apríl 1540, Olomouc) bol v rokoch 14961540 tridsiatym piatym olomouckým biskupom.
Životopis.
Narodil sa asi v roku 1470 v Krakove, ako syn Jána III. Turza a jeho druhej manželky Barbory rodenej Beckovej, dcéry krakovského mešťana Jána Becka. Stanislav študoval v talianskej Padove teológiu a právo a hneď po návrate sa stal olomouckým kanonikom. Keď pápeži Inocent VIII. a Alexander VI. ignorovali právo olomouckej kapituly na slobodnú voľbu biskupa a dosadili na biskupstvo talianskeho kňaza, kapitula protestovala a poslala do Ríma Stanislava Thurzu. Ten nešetril ani čas, ani peniaze až nakoniec prinútil biskupa Borgiu k rezignácii. Pápež vrátil olomouckej kapitule právo voľby a tá jednomyseľne zvolila Turzu v roku 1496 za biskupa. 
Biskup Turzo zvolal v roku 1498 diecéznu synodu do Vyškova, odkiaľ vzišli "Štatúty synodalia Stanislai". Roku 1500 vykúpil zo zálohu Kroměříž a zahájil prestavbu gotického hradu na zámok. Niekedy na začiatku 16. storočia zriadil pri vyškovskom zámku záhradu a v Olomouci nechal postaviť biskupskú rezidenciu. V roku 1511 vykúpil zastavený hrad Hukvaldy a dal ho znova opevniť. Svoju rozsiahlu stavebnú činnosť korunoval v rokoch 1515 až 1516 výstavbou vysokého gotického chóru v olomouckom dóme. 
Dňa 11. marca 1509 korunoval v katedrále sv. Víta spolu so svojím bratom Jánom, vratislavským biskupom, Ľudovíta Jagelovského za českého kráľa. 24. februára 1527 korunoval za českého kráľa Ferdinanda I.
Biskup Stanislav zomrel v noci z 16. na 17. apríla 1540 a bol pochovaný v olomouckej katedrále sv. Václava.
Trstenec

Trstenec je potok v hornom Turci, v severozápadnej časti okresu Turčianske Teplice. Je to ľavostranný prítok Polerieky, meria 2,4 km a je tokom V. rádu.
Prameň.
Pramení v pohorí Žiar, v podcelku Sokol, na východnom svahu vrchu Sokola (1 013 m n. m.) v nadmorskej výške približne 860 m n. m. 
Opis toku.
Od prameňa tečie sprvu severojužným smerom, postupne sa stáča na juhovýchod a preteká dolinou Trstenec. Na strednom toku tečie prechodne východojuhovýchodným smerom, ďalej potom juhojuhovýchodným smerom. Západne od osady Polerieka ústi v nadmorskej výške cca 515 m n. m. do Polerieky. Nepriberá žiadne trvalé prítoky.
Bruck an der Mur (okres)

Bruck an der Mur bol okres v Rakúsku v spolkovej krajine Štajersko. Mal rozlohu a 1. januára 2012 tu žilo 62 155 obyvateľov. Sídlom okresu bolo mesto Bruck an der Mur. Okres zanikol 31. decembra 2012, spojením s okresom Mürzzuschlag vznikol okres Bruck-Mürzzuschlag.
Deutschlandsberg (okres)

Deutschlandsberg je okres v Rakúsku v spolkovej krajine Štajersko. Má rozlohu a žije tu 60 920 obyvateľov . Sídlom okresu je mesto Deutschlandsberg.
Feldbach (okres)

Feldbach bol okres v Rakúsku v spolkovej krajine Štajersko. Mal rozlohu a 1.  januára 2012 tu žilo 66 828 obyvateľov. Sídlom okresu bolo mesto Feldbach. Okres zanikol 31. decembra 2012, spojením s okresom Radkersburg vznikol okres Südoststeiermark.
Žabín

Žabín je potok v hornom Turci, v centrálnej časti okresu Turčianske Teplice. Je to ľavostranný prítok Čepčínskeho potoka, meria 3 km a je tokom V. rádu.
Prameň.
Tečie v južnej časti Turčianskej kotliny, pramení severozápadne od Diviackeho hája, pri ceste z Diviakov do Dubového, v nadmorskej výške približne 495 m n. m. 
Opis toku.
Najprv tečie severozápadným smerom, potom sa stáča a pokračuje na sever. Na dolnom toku tečie výraznejšie zvlneným korytom, napokon sa stáča na seeveroseverovýchod a preteká intravilánom obce Veľký Čepčín. Západne od stredu obce ústi v nadmorskej výške cca 462 m n. m. do Čepčínskeho potoka. Nepriberá žiadne prítoky, na hornom toku niekedy vysychá.
Fürstenfeld (okres)

Fürstenfeld bol okres v Rakúsku v spolkovej krajine Štajersko. Mal rozlohu a 1. januára 2012 tu žilo 22 765 obyvateľov. Sídlom okresu bolo mesto Fürstenfeld. Okres zanikol 31. decembra 2012, spojením s okresom Hartberg vznikol okres Hartberg-Fürstenfeld.
Hartberg (okres)

Hartberg bol okres v Rakúsku v spolkovej krajine Štajersko. Mal rozlohu a 1. januára 2012 tu žilo 66 617 obyvateľov. Sídlom okresu bolo mesto Hartberg. Okres zanikol 31. decembra 2012, spojením s okresom Fürstenfeld vznikol okres Hartberg-Fürstenfeld.
Judenburg (okres)

Judenburg bol okres v Rakúsku v spolkovej krajine Štajersko. Mal rozlohu a k 1. januáru 2011 tu žilo 44 983 obyvateľov. Sídlom okresu bolo mesto Judenburg. Okres zanikol 31. decembra 2011, spojením s okresom Knittelfeld vznikol okres Murtal.
Knittelfeld (okres)

Knittelfeld bol okres v Rakúsku v spolkovej krajine Štajersko. Mal rozlohu a k 1. januáru 2011 tu žilo 29 095 obyvateľov. Sídlom okresu bolo mesto Knittelfeld. Okres zanikol 31. decembra 2011, spojením s okresom Judenburg vznikol okres Murtal.
Leibnitz (okres)

Leibnitz je okres v Rakúsku v spolkovej krajine Štajersko. Má rozlohu a žije tu 75 328 obyvateľov . Sídlom okresu je mesto Leibnitz.
Leoben (okres)

Leoben je okres v Rakúsku v spolkovej krajine Štajersko. Má rozlohu a žije tu 67 767 obyvateľov . Sídlom okresu je mesto Leoben.
Liezen (okres)

Liezen je okres v Rakúsku v spolkovej krajine Štajersko. Má rozlohu a žije tu 82 235 obyvateľov . Sídlom okresu je mesto Liezen.
V okrese Liezen sa nachádza politická expozitúra Gröbming.
Mürzzuschlag (okres)

Mürzzuschlag bol okres v Rakúsku v spolkovej krajine Štajersko. Mal rozlohu a 1. januára 2012 tu žilo 39 956 obyvateľov. Sídlom okresu bolo mesto Mürzzuschlag. Okres zanikol 31. decembra 2012, spojením s okresom Bruck an der Mur vznikol okres Bruck-Mürzzuschlag.
Murau (okres)

Murau je okres v Rakúsku v spolkovej krajine Štajersko. Má rozlohu a žije tu 30 289 obyvateľov . Sídlom okresu je mesto Murau.
Radkersburg (okres)

Radkersburg bol okres v Rakúsku v spolkovej krajine Štajersko. Mal rozlohu a 1. januára 2012 tu žilo 22 747 obyvateľov. Sídlom okresu bolo mesto Bad Radkersburg. Okres zanikol 31. decembra 2012, spojením s okresom Feldbach vznikol okres Südoststeiermark.
Voitsberg (okres)

Voitsberg je okres v Rakúsku v spolkovej krajine Štajersko. Má rozlohu a žije tu 52 733 obyvateľov . Sídlom okresu je mesto Voitsberg.
Weiz (okres)

Weiz je okres v Rakúsku v spolkovej krajine Štajersko. Má rozlohu a žije tu 87 190 obyvateľov . Sídlom okresu je mesto Weiz.
Chotárny potok (prítok Piešťa)

Chotárny potok je potok v hornom Turca, v západnej časti okresu Turčianske Teplice. Je to pravostranný prítok Piešťa, meria 3,7 km a je tokom V. rádu.
Prameň.
Pramení v pohorí Žiar, v podcelku Horeňovo, na západnom svahu vrchu Mačací zámok (Misárske; 789,8 m n. m.), v lokalite Havranovo, v nadmorskej výške približne 760 m n. m.
Opis toku.
Na hornom toku tečie severovýchodným smerom, zľava priberá krátky prítok z lokality Štyri chotáre, sprava prítok prameniaci východne od Mačacieho zámku a opäť sprava aj prítok zo severozápadného svahu Podhorne (749,8 m n. m.). Potom sa esovito stáča, sprava priberá Ráztoku (0,9 km), stáča sa na sever a z ľavej strany priberá prítok z lokality Pavlová. Na dolnom toku sa najprv stáča východoseverovýchodným smerom, zľava priberá Opálený potok (1,3 km), potom sa stáča na sever a tečie v blízkosti samoty Halaksince na ľavom brehu. Napokon sa stáča na severozápad a severne od spomenutej samoty, na území obce Dubové, ústi v nadmorskej výške cca 519 m n. m. do Piešťa.